

SKUODO RAJONO SAVIVALDYBĖS ADMINISTRACIJOS

**VIEŠŲJŲ PIRKIMŲ KOMISIJA**

|  |
| --- |
| Biudžetinė įstaiga. LT-98112 Skuodas, Vilniaus g. 13, tel. (8 440) 739 32, el. paštas [savivaldybe@skuodas.lt](mailto:savivaldybe@skuodas.lt).  Duomenys kaupiami ir saugomi Juridinių asmenų registre, kodas 188751834. |

PATVIRTINTA

Skuodo rajono savivaldybės administracijos

Viešųjų pirkimų komisijos 2025-06-26

posėdžio protokolu Nr. VP4- 1289

**SKELBIAMOS APKLAUSOS SĄLYGOS**

**SKUODO PRANCIŠKAUS ŽADEIKIO GIMNAZIJOS KIEMO AIKŠTELĖS VYTAUTO G. 14, SKUODAS, PAPRASTOJO REMONTO DARBŲ**

**PIRKIMUI**

**1. BENDROSIOS NUOSTATOS**

1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai, bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.

1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt.

1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.4. Informacija apie pirkimo organizatorių arba pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo I dalies 1 punkte.

1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams bus pateikta po sprendimo dėl pirkimą laimėjusio pasiūlymo priėmimo.

1.6. Pirkimas neatliekamas naudojantis VšĮ CPO.LT katalogu (toliau–CPO.LT), nes CPO.LT kataloge tokių darbų nėra.

**2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ**

2.1. **Skuodo rajono savivaldybės administracijos** centrinė perkančioji organizacija (toliau–Skuodo CPO) atlieka **Skuodo Pranciškaus Žadeikio gimnazijos kiemo aikštelės Vytauto g. 14, Skuodas, paprastojo remonto darbų pirkimą** (toliau − Pirkimas). Pirkimas atliekamas Skuodo Pranciškaus Žadeikio gimnazijai, juridinio asmens kodas 195175171, adresas Vytauto g. 14, LT-9812 Skuodas. (toliau – perkančioji organizacija).Sutartį pasirašys Skuodo Pranciškaus Žadeikio gimnazija

2.2. Pirkimas neskaidomas į dalis.

2.3.Detali informacija apie perkamus darbus pateikiama „Techninėje specifikacijoje“ (2 priedas) ir darbų kiekių žiniaraštyje (3 priedas). Taip pat pateikiama remontuojamos aikštelės planas (4 priedas).

2.4. Pirkimo sąlygų „Techninė specifikacija“ (2 priedas), „Darbų kiekių žiniaraštis“ (3 priedas) ar kituose pirkimo dokumentuose galimai nurodyti (jei yra) konkretūs modeliai ar tiekimo šaltiniai, konkretūs procesai, būdingi konkretaus tiekėjo tiekiamoms prekėms ar teikiamoms paslaugoms, ar prekių ženklai, patentai, tipai, konkreti kilmė ar gamyba, yra tik informacinio pobūdžio ir tiekėjas nėra įpareigotas siūlyti ir/ar naudoti konkrečių gamintojų produkciją, o standartai gali būti taikomi lygiaverčiai nurodytiems.

2.5. Pasiūlyme pateiktose kainose turi būti įvertinti visi reikiami įrengimai bei mechanizmai darbams atlikti, medžiagos, netiesioginės išlaidos, mokami mokesčiai, pelnas kartu su galimai numatoma rizika, prievolės ir įsipareigojimai apibrėžti Sutartyje ar atsirandantys ją vykdant. Visos išlaidos, susijusios su Sutarties nuostatų laikymusi, turi būti įvertintos paskirstant išlaidas darbų kainose. Mokėjimai už medžiagų ar jų kiekio netekimą transportavimo, sandėliavimo ar darbų vykdymo metu nebus atliekami. Rizika, susijusi su techninių duomenų paklaidomis, tenka rangovui. Iš laimėjusio dalyvio nebebus priimtas joks reikalavimas pakeisti pasiūlymo sumą arba sąlygas, grindžiamas klaidomis ir praleidimais, t. y. galima darbų kiekių svyravimo rizika tenka rangovui.

2.6. Darbų trukmė 2 mėnesiai nuo Sutarties pasirašymo dienos.

**2.7. Planuojama maksimali pirkimo vertė – 40 000,00 Eur su PVM**.

2.8. **Tiekėjas, kuris bus nustatytas pirkimo laimėtoju** **IKI sutarties pasirašymo datos privalės pateikti užpildytas ir pasirašytas lokalines darbų sąmatas.**

**3. PAŠALINIMO PAGRINDAI IR KVALIFIKACINIAI REIKALAVIMAI**

3.1. **Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo:**

3.1.1. Perkančioji organizacija pašalina tiekėją iš pirkimo procedūros pagal VPĮ 46 straipsnio 2¹ dalį, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. (*Taikoma tik tiekėjui, kai jis yra juridinis asmuo, kita organizacija ar jos struktūrinis padalinys. Fiziniam asmeniui, kai jis vykdo veiklą, pavyzdžiui, turėdamas verslo liudijimą, šis pašalinimo pagrindas nėra taikomas*).

3.1.2. Šio pašalinimo pagrindo nebuvimą patvirtinančių dokumentų nereikalaujama, tiekėjas tai patvirtina pasirašydamas Pasiūlymo formą (sąlygų 1 priedą).

3.2. Tiekėjų kvalifikacijos reikalavimai:

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus patvirtinantys dokumentai |
| 3.2.1. | Tiekėjas pasiūlymo pateikimo metu privalo turėti / nuomoti / naudotis panaudos pagrindais:  1) ne mažiau kaip 1 (vieną) ekskavatorių,  2) ne mažiau kaip 1 (vieną) asfalto klotuvą;  3) ne mažiau kaip 1 (vieną) savaeigį plentvolį. | Pateikiami:  Šių priemonių nuosavybės teisę įrodančius dokumentus – įregistravimo pažymėjimų patvirtintas kopijas. Jei technika valdoma ir naudojama pagal sandorius, pateikiamos sandorių (nuomos sutarčių, preliminarių sutarčių, lizingo sutarčių, ketinimo protokolų ar kitokių nuomos ar panaudos galimybes patvirtinančių dokumentų) patvirtintos kopijos.  *Pateikiamos dokumentų skaitmeninės kopijos CVP IS priemonėmis.* |

*\* Užsienio šalies specialistai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo/neypatingojo (arba ypatingojo/neypatingojo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje) statinių statybos vadovo /specialiųjų statybos darbų vadovo pareigas, pripažinus jų kilmės valstybėje turimą teisę eiti analogiškų statinių statybos vadovo /specialiųjų statybos darbų vadovo pareigas.*

3.2. Reikalaujami aplinkos apsaugos vadybos sistemos standartai:

|  |  |  |
| --- | --- | --- |
| Eil.  Nr. | Reikalavimai | Patvirtinančių dokumentų sąrašas |
| 3.2.1. | Tiekėjas atliekamiems darbams taiko:  aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. | EMAS arba ISO 14001 sertifikatas, taip pat lygiaverčiai sertifikatai, išduoti kitose valstybėse narėse įsteigtų nepriklausomų įstaigų, arba lygiaverčiai įrodymai (pavyzdžiui, tiekėjo parengtų taikomų aplinkos apsaugos priemonių aprašymas).  *Pateikiamos dokumentų skaitmeninės kopijos CVP IS priemonėmis.* |

3.3. Jeigu pasiūlymą teikia ūkio subjektų grupė – 3.1.1 punkto reikalavimą turi atitikti ūkio subjektų grupės nario (-ių) specialistai, pagal jų prisiimamus įsipareigojimus pirkimo sutarčiai vykdyti, reikalaujamus aplinkos apsaugos vadybos sistemos standartus, privalo atitikti visi ūkio subjektų grupės nariai kartu, atsižvelgiant į jų prisiimamus įsipareigojimus.

3.4. Tiekėjas gali remtis kitų ūkio subjektų pajėgumais – tiekėjo ir ūkio subjektų, kurių kvalifikacija tiekėjas remiasi, pajėgumai sumuojami. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.

3.5. Šiose Sąlygose keliami reikalavimai tiekėjo kvalifikacijai turi būti įgyti iki pasiūlymų pateikimo termino.

3.6. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

**4. PIRKIMO DOKUMENTŲ PAAIŠKINIMAI IR PATIKSLINIMAI**

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.

4.2. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas.

4.3. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, Reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

4.4. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.

4.5. Perkančioji organizacija nerengs susitikimo su tiekėjais dėl pirkimo dokumentų.

**5. PASIŪLYMŲ RENGIMAS IR TEIKIMAS**

5.1. Tiekėjas gali pateikti tik vieną pasiūlymą, o jeigu pirkimo objektas suskaidytas į dalis, tiekėjas gali pateikti po vieną pasiūlymą vienai, kelioms ar visoms pirkimo objekto dalims, kaip nustatyta Sąlygų 2.2 punkte. Alternatyvūs pasiūlymai nepriimami.

5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.

5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.

5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).

5.5. Pasiūlymas turi būti pateiktas užpildant Pasiūlymo formą (Sąlygų 1 priedas) ir pridedant visus pirkimo dokumentuose reikalaujamus dokumentus (pagal Sąlygų 5.8. p.).

5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.

5.7. Pasiūlyme tiekėjas turi aiškiai nurodyti, kuri pasiūlymo informacija yra [konfidenciali](https://vpt.lrv.lt/uploads/vpt/documents/files/LT_versija/E_vedlys/4_convenience/VPT_konfidencialumoisaiskinimas.pdf), vadovaujantis [VPĮ 20 straipsniu](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_20str.pdf).

5.8. **Tiekėjo pasiūlymą sudaro CVP IS priemonėmis pateiktos informacijos ir dokumentų visuma (dokumentai turi būti užpildyti, pasirašyti ir nuskenuoti) pasirašomi gali būti el. parašu: (**CVP IS pasiūlymo lango eilutėje „Prisegti dokumentai“ pateikti duomenys ir dokumentai):

**5.8.1. užpildyta Pasiūlymo forma (1 priedas);**

5.8.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);

5.8.3. informacija ir dokumentai pagal Sąlygų 5.2. punktą (jei pasiūlymą teikia ūkio subjektų grupė);

5.8.4. sutartys ar preliminarūs susitarimai (pasirašyti iki pasiūlymų pateikimo) su ūkio subjektais, kurių pajėgumais remiasi (jeigu ketinama pasitelkti);

5.8.5. sutartys ar preliminarūs susitarimai (pasirašyti iki pasiūlymų pateikimo) su specialistais (kvazisubtiekėjais) (jeigu ketinama įdarbinti );

5.8.6. sutartys ar preliminarūs susitarimai (pasirašyti iki pasiūlymų pateikimo) su subtiekėjais (jeigu ketinama pasitelkti ir jeigu jie yra žinomi);

5.8.7. kita reikalaujama informacija ir dokumentai;

5.8.8. pasiūlymo paaiškinimai bei atsakymai dėl pasiūlymo (jei tokių yra).

5.9. Pasiūlymas turi galioti 60 dienų nuo pasiūlymų pateikimo termino pabaigos.

5.10. **Pasiūlymas turi būti pateiktas iki Skelbime nurodytos pasiūlymų pateikimo termino pabaigos.** Perkančioji organizacija turi teisę pratęsti pasiūlymo pateikimo terminą.

5.11. Perkančioji organizacija **nereikalauja,** kad pasiūlymas būtų pasirašytas [kvalifikuotu elektroniniu parašu](https://vpt.lrv.lt/uploads/vpt/documents/files/LT_versija/E_vedlys/4_convenience/Kvalifikuotaselektroninisparasas.pdf).

5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu Perkančioji organizacija jį gavo iki pasiūlymų pateikimo termino pabaigos.

**6. PASIŪLYMŲ ŠIFRAVIMAS**

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);

6.1.2. iki pradinio susipažinimo su pasiūlymais procedūros (posėdžio) [pradžios](https://vpt.lrv.lt/uploads/vpt/documents/files/LT_versija/E_vedlys/4_convenience/NaudojimosiCVPIStaisykliu_19p.pdf) CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);

6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**7. SUSIPAŽINIMAS SU PASIŪLYMAIS IR JŲ VERTINIMAS**

7.1. [**Pradinis susipažinimas**](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_44str.pdf) **su pasiūlymais vyks 30 min. po skelbime nurodytos pasiūlymo pateikimo termino pabaigos.**

7.2. Ekonomiškai naudingiausias pasiūlymas išrenkamas pagal kainą.

7.3. Pirkimo metu perkančioji organizacija su tiekėjais nesiderės.

7.4. Pasiūlymų vertinimo metu perkančioji organizacija:

7.4.1. įvertina ar tiekėjas yra įtrauktas į nepatikimų tiekėjų sąrašą;

7.4.2. įvertina, ar tiekėjo pasiūlyme nėra nurodytos kainos apskaičiavimo klaidų;

7.4.3. įvertina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina. *Pasiūlymas atmetamas, jei siūloma kaina yra per didelė ir perkančiajai organizacijai nepriimtina (viršija planuojamą maksimalią pirkimo vertę).*

7.4.4.įvertina, ar pagal pateiktuose dokumentuose nurodytą informaciją tiekėjas neturi pašalinimo pagrindo pagal VPĮ 46 straipsnio 2¹ dalį;

7.4.5. sudaro preliminarią pasiūlymų eilę ir prašo galimo laimėtojo pateikti kvalifikacijos atitiktį patvirtinančius dokumentus. Įvertina, ar pagal pateiktuose dokumentuose nurodytą informaciją galimas laimėtojas atitinka kvalifikacijos reikalavimus tiekėjui.

7.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.

7.6. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis „Pasiūlymų patikslinimo, papildymo ar paaiškinimo taisyklėmis“.

7.7. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

7.7. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.

7.8. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.

7.9. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus, atitinka reikalavimus dėl nacionalinio saugumo (jei tokie buvo taikyti) ir tiekėjo siūloma kaina nėra per didelė ir perkančiajai organizacijai nepriimtina. Kaina laikytina per didele ir nepriimtina, jei ji viršija pirkimui skirtas lėšas.

7.10. Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties ar preliminariosios sutarties, arba atsisako sudaryti pirkimo sutartį ar preliminariąją sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį ar preliminariąją sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.

7.11. Perkančioji organizacija suinteresuotiems dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo sutarties, perkančioji organizacija taip pat nurodo priežastis, dėl kurių priimtas toks sprendimas.

7.11. Tiekėjas, kurio pasiūlymas laimėjo, kviečiamas sudaryti pirkimo sutartį.

7.12. Perkančioji organizacija pasilieka galimybę sudaryti vieną pirkimo sutartį dėl nurodytų pirkimo dalių ar jų grupių, dėl kurių pagal pirkimo dokumentus laimėtoju gali būti nustatomas tas pats tiekėjas.

**8. KITOS SĄLYGOS IR INFORMACIJA**

8.1. Pirkimo sutarties sudarymo atidėjimo terminas netaikomas.

8.2. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.

8.3. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti.

8.4. Ginčai dėl pirkimo nagrinėjami, žala tiekėjui atlyginama, pirkimo sutartis pripažįstama negaliojančia bei alternatyvios sankcijos taikomos vadovaujantis Lietuvos Respublikos [VPĮ VII skyriaus](https://vpt.lrv.lt/uploads/vpt/documents/files/LT_versija/E_vedlys/4_convenience/VPI_VIIsk.pdf) nuostatomis.

**9. PIRKIMO SUTARTIES SĄLYGOS**

9.1. Pirkimo sutarties projektas pateikiamas pirkimo sąlygų 5 priede.

**10. PIRKIMO SĄLYGŲ PRIEDAI**

10.1. 1 priedas. Pasiūlymo forma;

10.2. 2 priedas. Techninė specifikacija;

10.3. 3 priedas. Darbų kiekių žiniaraštis;

10.4. 4 priedas. Remontuojamos aikštelės planas;

10.5. 5 priedas. Sutarties projektas;

10.6. 6 priedas. Specialistų sąrašas.